ப்ரியா (திரைப்படம்)

ப்ரியா (Priya) 1978 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், ஸ்ரீகாந்த், ஸ்ரீதேவி மற்றும் பலர் நடித்திருந்தனர். இத்திரைப்படத்தின் கதை எழுத்தாளர் சுஜாதா எழுதிய ப்ரியா என்ற புதினத்தின் கதையாகும். நாவலில் இருந்து சில மாற்றங்கள் செய்யப்பட்டு உருவாக்கப்பட்ட இத்திரைப்படம் வியாபாரரீதியாக வெற்றி பெறவில்லை.

தமிழ் திரைப்படங்களில், முதன்முறையாக இரட்டை ஒலி (Stereo Sound) பயன்படுத்தப்பட்ட திரைப்படமாக குறிப்பிடப்படுவது “ப்ரியா” ஆகும்.  கே. ஜே. யேசுதாஸ் தனது தரங்கிணி ஸ்டூடியோவிற்காக, இரட்டை / ஸ்டீரியோ முறையில் பாடல் பதிவு செய்வதற்கான கருவிகளை புதிதாக வாங்கியிருந்தார்.  இந்த படத்தின் ஒலி அமைப்பு, அந்த காலத்தில் தமிழ் சினிமாவுக்கு ஒரு புதிய அனுபவத்தை கொடுத்தது.  திரைப்படங்களில் இரட்டை (ஸ்டீரியோ) ஒலி வந்தபின், பார்வையாளர்களின் அனுபவம் மிகவும் மாறியது. காட்சியில் நடக்கும் செயல்கள், நடப்பு, மழை, கூட்டத்தின் சத்தம் போன்றவை உண்மைக்கு மிக அருகில் கேட்கத் தொடங்கின. இதனால், திரைப்படம் பார்ப்பது இன்னும் உயிர்ப்பாக ஆனது.

 நடிகர்கள் 
 ஸ்ரீதேவி
 ரஜினிகாந்த்
 ஸ்ரீகாந்த்
 அம்பரீஷ்

 பாடல்கள் 
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் பஞ்சு அருணாசலம் இயற்றினார்.

 மேற்கோள்கள் 

பகுப்பு:1978 தமிழ்த் திரைப்படங்கள்‎
பகுப்பு:ரசினிகாந்து நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:ஸ்ரீதேவி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்